CELEX: C2004/262/47
Language: lt
Date: 2004-10-23 00:00:00
Title: Byla C-386/04 Der Bundesfinanzhof (Vokietija) 2004 m. liepos 14 d. nutartimi pateiktas prašymas priimti prejudicinį sprendimą byloje Centro di Musicologia Walter Stauffer prieš Finanzamt München für Körperschaften

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/25
            
         Der Bundesfinanzhof (Vokietija) 2004 m. liepos 14 d. nutartimi pateiktas prašymas priimti prejudicinį sprendimą byloje Centro di Musicologia Walter Stauffer prieš Finanzamt München für Körperschaften
   (Byla C-386/04)
   (2004/C 262/47)
   Der Bundesfinanzhof (Vokietija) 2004 m. liepos 14 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. rugsėjo 8 d., priimti prejudicinį sprendimą byloje Centro di Musicologia Walter Stauffer prieš Finanzamt München für Körperschaften.
   Der Bundesfinanzhof prašo Teisingumo Teismo atsakyti į šį klausimą:
   Ar tai, kad kitoje valstybėje narėje įsteigtas ne pelno siekiantis privatus fondas, kurio pajamos iš nuomos valstybėje narėje yra ribotai apmokestinamos, nėra atleidžiamas nuo bendrovių mokesčio (Körperschaftsteuer), priešingai nei toje valstybėje narėje įsteigtas ne pelno siekiantis neribotai apmokestinamas fondas, gaunantis atitinkamas pajamas, neprieštarauja EB sutarties 52 straipsniui kartu su 58 straipsniu, 59 straipsniui kartu su 58 ir 66 straipsniais bei 73b straipsniui?